AlexejDobrolubov/national_council_slovak_2010 huggingface dataset:
49. schôdza NR SR - 12.deň - A. dopoludnia
Dátum: 2026-04-30
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

108. Ďakujem. Ďakujem, kolegovia, za faktické poznámky. Pán poslanec Krajčí, ty si hovoril o vratkách, veľmi dobre, áno, že politici vracajú vratky svojim sponzorom, kamarátom, dokonca rodinným príslušníkom, ktorých častokrát pozamestnávali na ministerstvách. Sú to vratky, tieto vratky majú rôzne, rôzne formy. Napríklad firma ich sponzora dostane obrovitánsku dotáciu, alebo ich sponzor priamo vyhrá verejné obstarávanie, ktoré, kde ani nedal najlacnejšiu ponuku. Dávali sme na to aj trestné oznámenie, alebo sa urobí taký záchrankový tender. To všetko si myslím, že sú vratky, ktoré táto vládna koalícia vracia svojim sponzorom a kamarátom. A áno, žiaľ, tie skupiny ich kamarátov majú obrovský ekonomický a mediálny vplyv, ako si povedal. Majú, majú vo vlastníctve médiá, dokážu zablokovať, zničiť toho, kto im práve nejde po ruke alebo kto kritizuje ich kšefty. Pani poslankyňa Hanuliaková, veľmi dobre ste povedali, že nie ľudia by mali platiť Robertovi Ficovi a správne ste sa spýtali, za čo by mu mali platiť. Ja si myslím, že práve Robert Fico by mal občanom Slovenskej republiky platiť doživotnú rentu, občanom Slovenskej republiky za to všetko, čo tu na Slovensku napáchal, ako Slovensko zdevastoval, ako Slovensko ide k úpadku. Máme, zopakujem, jedny z najdrahších potravín v celom regióne. Máme, máme jedny z najnižších reálnych miezd v celej Európskej únii. Máme zanedbané nemocnice, máme zanedbanú infraštruktúru. Toto je Slovensko Roberta Fica. Pán poslanec Pročko, áno, máš pravdu, oni vo svojej arogancii už ani neodpovedajú. Nielen na otázky, ale ani na žiadosti o informácie, na ktoré podľa zákona odpovedať musia. A, pán poslanec Dušenka, presne, vláda testuje... (Prerušenie vystúpenia časomerom.)
49. schôdza NR SR - 12.deň - A. dopoludnia
Dátum: 2026-04-30
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

62. Matúš Šutaj Eštok je nielen najneschopnejší minister v dejinách Slovenska, ale zároveň je aj obrovský klamár, pretože si kupoval hlasy policajtov práve sľubmi, ako sa o nich postará, ako im zvýši plat, ako za jeho pôsobenia budú mať raj na zemi. Pravdou však je, že za jeho pôsobenia sa policajti majú horšie, ako sa mali kedykoľvek predtým a každý jeden policajt v Policajnom zbore, samozrejme okrem tých, ktorých si tam on dovliekol a ktorí mu tam poslušne prikyvujú, tak každý jeden policajt vidí, že Policajný zbor je v absolútnom rozklade. Matúš Šutaj Eštok nevie riadiť nič. On je tam len preto, aby si robil svoje kšefty, kšefty s hasičskými autami, kšefty s predraženými košeľami z kávových zŕn, prenájmy, ktoré si prenajíma raz tak drahšie, ako si prenajímala naša vláda. Jednoducho Matúš Šutaj Eštok je tam len na to, aby robil kšefty, čo je obrovská, obrovská hanba. A ľudia na Slovensku momentálne zažívajú nárast kriminality, pocit neistoty, pocit nebezpečia, ktorý narastá práve preto, že Matúš Šutaj Eštok absolútne katastrofálnym spôsobom riadi hasičský zbor. Pardon, Policajný zbor. Druhú vec, ktorú som ešte chcela povedať, že jediné, o čo sa Šutaj Eštok stará, a to si dobre zapamätajme, je chrániť svoje vlastné záujmy. Dávali sme, mali sme na výbore pre nezlučiteľnosť funkcií podnet, kedy sme riešili, že Šutaj Eštok do zákona o civilnom a sporovom poriadku prepašoval ustanovenie, ktoré sa týka jeho vlastnej situácie. To znamená, aby zrušil fikciu doručenia, pretože on si nevie pozrieť schránku, elektronickú. To znamená, že on vlastne zneužíva zákony na riešenie seba samého. Je to absolútna hanba.
49. schôdza NR SR - 10.deň - A. dopoludnia
Dátum: 2026-04-28
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

Ďakujem všetkým kolegom za ich faktické poznámky a za to, že pomenovali niekoľko dôležitých problémov. A že táto vládna koalícia oškľabáva ľudí. Zároveň, že oni manipulujú voľby, napríklad cez schránkové noviny a povedzme si to otvorene, schránkové noviny Penty, ktorá má veľké záujmy v zdravotníctve. Zároveň, zároveň táto koalícia sa bojí a ich programové vyhlásenie je zdrap papiera. Ja nadviažem na to, čo hovoril na tie posledné slová, čo hovoril kolega Pročko a on povedal, že však prineste sem nejaké užitočné zákony. Ja som minule počúvala, počúvala video Roberta Fica, v ktorom plakal, že Francúzi prijali strašne užitočný zákon, zákaz sociálnych sietí pre deti, myslím, že do 15 rokov, a on by to tiež chcel urobiť, ale teraz počúvajte dobre. Tá hnusná opozícia nič nerobí a nevie sa s ňou dohodnúť. Takže, keď treba meniť volebný zákon, tak to sa netreba dohodnúť s opozíciou. Keď treba meniť trestné novely, netreba sa dohodnúť s opozíciou. Ale keď má urobiť niečo užitočné, tak na vine je zas a zas len opozícia. A ešte kolega Pročko povedal jednu vec a treba ju podľa mňa zasadiť do kontextu. On povedal: „Raz sa vám to vráti, ale to nie je o tom, že nejaká pomsta. Ale vráti sa to tejto krajine. Tá lajdáckosť, ten nezáujem o ľudí. To sa vráti, keď raz starí ľudia budú potrebovať zdravotnú starostlivosť, možno starí rodičia. Keď raz, neviem, vaše deti budú odchádzať do zahraničia, nikdy sa nevrátia, lebo to školstvo je poddimenzované, poddimenzovaný nezáujem o školstvo. Nikto sa skrátka o to nezaujíma. Takže raz sa to vráti tejto krajine, žiaľ.“
49. schôdza NR SR - 9.deň - A. dopoludnia
Dátum: 2026-04-27
Poslanec: Richter, Ján 
Druh vystúpenia: Vystúpenie s faktickou poznámkou

Pán poslanec, priznám sa, že som očakával, že použijete vo svojom vystúpení ďaleko viac argumentov, ako ste použili napríklad tu pred budovou Národnej rady, kde viacerí opoziční lídri mali možnosť vystúpiť a vystúpili tvrdo populisticky, pretože zabránime voľbám zo zahraničia, zrušíme voľby zo zahraničia, je to nedemokratické. Dobre vieme, že to sa nezakladá na pravde. Mne z vašich vystúpení tak trošku srší aj nejaký strach. Ale strach z čoho? To, že tí, čo vás volili, doteraz vás ďalej voliť nebudú? Ale veď ešte rok a pol na to máte čas, aby ste presviedčali. Jednoducho strašiť ľudí by malo byť zakázané politikom. Strašili ste ich pred budovou a tu v tom pokračujete. Aký nedemokratický spôsob. Veď tu už bolo povedané viackrát, ako je tu hromada veľkých krajín, možno rizikovejších krajín, ktoré takýto spôsob voľby zo zahraničia uplatňujú a je to v súlade so všetkými demokratickými princípmi. A čo je ešte dôležitejšie, čo ponúkame teraz my, no je to ďaleko čistejšie v súvislosti s našou ústavou, ktorá hovorí úplne jasne: všeobecné, rovné, priame, tajné. Pýtam sa, sú tajné? Tu pán Dostál naznačil, že čo tí úradníci, keď otvárajú obálky. Viete, kde je väčšie riziko, pán Dostál? Keď sa vkladá do tých obálok. Nie, reagujem na pána Šimečku, ale zároveň to spájam aj smerom k vám, lebo aj od vás som čakal, že budete ako veľký chýrny právnik trošku konkrétnejšie, nepovedali ste nič. Takže pán Šimečka, čo sa zmenilo, to často túto otázku dávajú aj viacerí kolegovia. No mení sa svet, Európa aj Slovensko. Čo sa mení na Slovensku? No vzniklo a pôsobí v parlamente Progresívne Slovensko.
52. schôdza NR SR - 14.deň - B. popoludní
Dátum: 2026-06-15
Poslanec: Sabo, Michal 
Druh vystúpenia: Vystúpenie s faktickou poznámkou

Za slovo. Lucia, nestihli sme sa ešte porozprávať o tom, kde si bola cez víkend, ale napríklad my s kolegyňou Hanuliakovou sme boli v obci Geča. To je 15 km od centra Košíc, kde v novej zástavbe nemajú vodovod a nemajú tam kanalizáciu a keď tam tamojšie rodiny umývali sa vodou zo studne, tak deti skončili s akútnou dermatitídou na kožnom oddelení, prosím pekne. 15 km od centra Košíc, od druhého najväčšieho mesta na Slovensku. Majú tam takú vodu, že deti tam končia s ekzémom. Bodka, obec Geča, starosta zo SMER-u a HLAS-u, by the way. Jedna dedina za Volvom, hej? Za najväčšou zahraničnou investíciou za posledné roky a hneď vedľa toho stredovek. Ľudia žijú v stredoveku, kde si chodia s krčahom do lesa po vodu alebo si musia kupovať balenú vodu, aby prežili v obci, ktorú vedie hlasácky, smerácky starosta. A tu koaličný poslanec, môj predrečník, sa pýta, že alebo teda tvrdí v tejto rozprave, že on bojuje za vodovod a vodovody a kanalizácie na východe Slovenska. Gratulujem. Tak po prvé, vodovody a kanalizácie mali byť už dávno vybudované, keby ste, milá koalícia, nerozfúkali peniaze. Európske peniaze, ktoré v novom programovom období budú určené na vedu, výskum, umelú inteligenciu a my po štyroch vládach Roberta Fica nemáme krajinu, kde sú kompletne dobudované vodovody a kanalizácie aj napriek tomu, že na to boli stámilióny eur. A koaličný poslanec tejto koalície povie, že on bojuje, zlatý, bojuje za vodovody a kanalizáciu na východe Slovenska. Ňuňu, zlatý.
52. schôdza NR SR - 13.deň - A. dopoludnia
Dátum: 2026-06-12
Poslanec: Sabo, Michal 
Druh vystúpenia: Vystúpenie s faktickou poznámkou

Ďakujem za slovo. Možno sa bude zdať, že budem teraz o faktickej trošku mimo, ale dostanem sa tam. Bea, my sme tento týždeň, ale tvoje vystúpenie prišlo na záver týždňa, kedy sme mali aj vzácnych hostí a mali sme spoločné rokovanie aj s Najvyšším kontrolným úradom Slovenskej republiky, Českej republiky aj s európskou audítorkou a rokovali sme o EÚ-reporte, čo je vo voľnom preklade obžaloba bývalých vlád Smeru Roberta Fica, o tom, ako Slovensko za posledných 20 rokov nečerpá eurofondy. A veľa sme sa rozprávali o Estónsku, pretože Estónsko dlhodobo patrí medzi najefektívnejšie krajiny v Európskej únii v čerpaní eurofondov a Slovensko je zase na tej druhej strane, pretože patríme k štátom s najhoršou mierou čerpania a extrémnou byrokraciou, čiže Slovensko verzus Estónsko tak blízko a tak ďaleko. Estónsko nielenže čerpá fond rýchlejšie, ale ich prioritou sú inovácie a digitalizácia. Nie nadarmo sa Estónsko volá aj e-Estónsko a je európskym digitálnym lídrom a mohlo by nám byť inšpiráciou, pretože v Estónsku sa napríklad dá voliť elektronicky, čiže ide o priekopnícku krajinu, ktorá túto možnosť ponúka už takmer dve desaťročia a krajina nehorí, práve naopak. A Bea, vieš ešte, v čom je Estónsko lídrom európskym? V miere odhaľovania podvodov a v čerpaní eurofondov. Takže aj to je taká kategória Slovensko verzus Estónsko tak blízko a tak ďaleko. Dobre, toľko som chcel a ešte, prosím ťa, povedz mi, že koľko esemesiek si dostala počas svojho vystúpenia, pretože pán Michalko povedal, že dostal sedem a že to bolo teda dobré vystúpenie, tak kde sa nachádzame na tvojej mierke? Povedal, že dostal sedem a že to bolo teda dobré vystúpenie, tak kde sa nachádzame na tvojej mierke?
52. schôdza NR SR - 13.deň - A. dopoludnia
Dátum: 2026-06-12
Poslanec: Sabo, Michal 
Druh vystúpenia: Vystúpenie s faktickou poznámkou

Ďakujem za slovo. Pán Michalko, ja som si pred časom som dal ako cnostný evanjelik také predsavzatie, že budem potláčať svoj prirodzený talent sarkazmu a irónie, ale dali ste mi strašne zabrať počas svojho vystúpenia, tak budem sa snažiť držať to na uzde. Hovorili ste, že sa otvorila debata v prípade tohto návrhu alebo že otvorme debatu o tomto návrhu, tak, pán Michelko, otvára sa debata o zásadných zmenách, ktoré ovplyvňujú demokraciu v štáte, napríklad v medzirezortnom pripomienkovom konaní. Hej? Tam sa otvára diskusia, aby sa do nej mohli zapojiť všetci ľudia, ktorých sa tá zmena týka. Prešiel tento zákon medzirezortným pripomienkovým konaním? Nemám tú vedomosť. Hovorili ste o tom, že sú zdokumentované prípady falšovania alebo ovplyvňovania volieb z rokov 90., tak sa pýtam, či sú zdokumentované teraz. Pretože pri voľbe poštou, ktorá je možná od roku 2006, nie z 90. rokov, nemám vedomosť toho, že by boli dokumentované. A vieme ale, že, kde tento zákon, respektíve tento návrh, táto iniciatíva nie je zdokumentovaná, nie je v programovom vyhlásení vlády. A zrazu ale prichádzate s týmto návrhom a ja som počul aj vo vystúpeniach iných kolegov z koalície, že vypočujete alebo chcete vypočuť túžbu voličov, ktorí sa sťažovali na tento volebný systém. Kam písali? Konkrétne na lampáreň, posielali korešpondenciu, posielali poštové holuby alebo robíme zákony a zmeny zákonov na základe komentárov na Facebooku alebo na Telegrame, kam konkrétne tí ľudia písali, kde sa sťažovali. Chcem to vedieť. Tiež ste sa tak nadurdili, že my hovoríme o tom, že sa ruší voľba, že nič sa neruší. To je váš výrok. Nič sa neruší. Ruší sa voľba poštou? Ruší.
52. schôdza NR SR - 11.deň - B. popoludní
Dátum: 2026-06-10
Poslanec: Sabo, Michal 
Druh vystúpenia: Vystúpenie s faktickou poznámkou

Tak koalícia si už obhájila aj neobhájiteľné, tak myslím, že s týmto naozaj nebudem mať problém, Ivan. Mahátma Gándhí povedal niečo také, akože spoločenstvo spozná svoj pohľad toho, ako sa stará o svojich najslabších a najviac zraniteľných, tak ja, Lucia, sa obávam, že tie otázky, ktoré si kládla, a kládla si ich správne, že ako budú voliť v zahraničí ľudia so zdravotným znevýhodnením napríklad alebo ľudia v seniorskom veku, prípadne tehotné ženy, že tieto tieto otázky sú koalícii absolútne ukradnuté, lebo presne tak, ako sú im napríklad spomínaní ľudia so zdravotným znevýhodnením, veď to spomínala a potvrdila aj kolegyňa Veronika Veslárová, ako sú im ukradnutí doma na Slovensku, tak o to viac sú im ukradnutí v zahraničí, lebo okrem zdravotného znevýhodnenia si ešte navyše dovoľujú aj žiť za hranicami. Ja som to už spomínal v tomto pléne, príbeh dámy na vozíčku. Nevedel som v rýchlosti nájsť jej krstné meno, ale ona, keby ostala na Slovensku, tak by sa tu o ňu nemal kto starať, pretože by jej nemal kto pomáhať, lebo rodina sa odsťahovala za ponukou, ktorá sa neodmieta, do zahraničia, za prácou, do Dánska. A ja som presvedčený, že takýchto prípadov je oveľa viacej. A nedajbože, takáto osoba zdravotne znevýhodnená teda ešte žije aj v Dánsku a táto osoba bude musieť cestovať stovky, stovky km do Nórska alebo do Švédska, pretože činnosť nášho veľvyslanectva v Kodani bola touto koalíciou zarezaná k 31. decembru 2024 a takto tisíce Slovákov a Sloveniek, žijúcich v Dánsku, majú jednoducho smolu, budú musieť cestovať buď do Švédska, alebo do Nórska, alebo domov na Slovensko. A koalícia povie so svojimi privilegovanými pozíciami a platmi, že veď hádam si dokážu našetriť. Čo si to vôbec dovoľujú títo ľudia, takéto veci vypustiť z úst? Ty si povedala vo svojom odôvodnení, že táto novela alebo tento zákon je položený na lži. Že by táto koalícia dokázala klamať? To sa mi na nich nepodá naozaj.
52. schôdza NR SR - 3.deň - B. popoludní
Dátum: 2026-05-28
Poslanec: Sabo, Michal 
Druh vystúpenia: Vystúpenie s faktickou poznámkou

Aj tebe, Simi, za tvoje vystúpenie, pretože veľmi dobre si pripomenul na to, ako sme mali sľubované prorastové opatrenia. Ja si pamätám, že 8. apríla mali byť teda predstavené, potom dlho-dlho nič a vlastne doteraz sme sa ich nedostali a vždy tak boh mi ide vyvaliť, keď počujem od predstaviteľov tejto vlády, ako nám hovoria alebo teda nás presviedčajú alebo verejnosť, svoj fanklub chcú presvedčiť o tom teda, že Progresívne Slovensko vraj teda nemá žiadne opatrenia. Aj včera to tu dokonca verklíkovala pani Kramplová, ktorá je samostatná kategória, to nechám tak. Ale veď hej, že my sme opakovane predložili náš návrh na sociálnu dávku, príspevok na úhradu nákladov na bývanie, ktorý sme teda opakovane dávali s Bo Juríkom, s Ľudovítom Plavákom ako adresnú pomoc pre ľudí v energetickej chudobe, namiesto toho, ako táto vláda plošne dotovala energopomoc. Dávala peniaze aj tým ľuďom, ktorí, ktorí to nepotrebujú, čiže ja hovorím, že spaľovala peniaze v plynových kotloch, ak chcú sa inšpirovať, tak napríklad v našom programe, hej, že navrhujeme masívne podporu, podporu hĺbkových rekonštrukcií, zateplení domov, vrátane modelu na rýchle schvaľovanie žiadostí, zjednodušenie administratívy, čo nielen teda zvýši energetickú efektivitu krajiny, prepáčte, Slovenskej republiky, ale aj boostne miestne podnikanie, podpora energetických komunít, aby ľudia si mohli vytvárať, vyrábať svoju vlastnú energiu, aby mali plne v rukách svoju spotrebu, obnoviteľné zdroje. Táto vláda má bič prísny na Slovnaft. A Slovnaftu prechádza absolútne všetko, ale zároveň zdiera firmy, ktoré vyrábajú čisto energiu. Celé naopak. Podpora cirkulárnej ekonomiky. To vláda vie urobiť tu a teraz. Na to netreba nič kolosálne postaviť bez ohľadu na to, či s takým alebo onakým betónom. Rýchla oprava, dostavba vodovodov, kanalizácií, pretože tam, kde nie je voda, nie je rozvoj, kde domácnosti neplatia stovky až tisíce za vývozy žúmpov, majú viacej peňazí na spotrebu, to sa rovná boost ekonomiky. A to by sa no.
52. schôdza NR SR - 2.deň - A. dopoludnia
Dátum: 2026-05-27
Poslanec: Sabo, Michal 
Druh vystúpenia: Vystúpenie s faktickou poznámkou

Vaše vystúpenia, naozaj úplne úprimne to hovorím, sú moje najobľúbenejšie v tejto Národnej rade, pretože vždy si urobím takú tabuľku. Na jednej strane počítam, koľkokrát spomeniete Progresívne Slovensko a na druhej strane počítam, za čo všetko môže Progresívne Slovensko. Toto vystúpenie bolo fakt slabé, tam máte naviac. Ale dobre, k tomu, čo ste povedali. Odpovedzte mi, aký konkrétny skutočný problém vyrieši to, že bude môcť sobášiť prezident alebo niektorí z poslancov, poslankýň Národnej rady Slovenskej republiky? Povedzte mi. Aký konkrétny problém toto vyrieši? Čo konkrétne toto vyrieši? Odpovedzte mi. Tiež vy, čo máte na billboardoch „aktuálne myslíme sociálne“, tak aké konkrétne sociálne riešenie je to, že bude oddávať prezident alebo poslanec Národnej rady Slovenskej republiky? Aký konkrétny problém táto vaša navrhovaná zmena vyrieši? Koľko, vy ste to sama povedali, koľko rodín bude najedených, o koľko ľudí bude viac postarané, koľkí a koľko odkázaných ľudí bude menej odkázaných na štát, keď zosobáši manželstvo prezident Pellegrini alebo, neviem, Andrej Danko? Vy, čo máte plné ústa riešení, aké konkrétne riešenie, čoho konkrétne ste priniesli týmto návrhom? Komu konkrétne toto pomôže v lepšej kvalite života a ako konkrétne? Vám to pomôže, že pôjdete ako sobášacia, sobášiaci na svadbu, dáte si pagáč a kapustnicu k tomu alebo akože komu konkrétne toto v čom pomôže? Stranou Progresívneho Slovenska, opozícia, odpovedzte mi na jednoduchú otázku, komu a ako toto konkrétne pomôže? Ďakujem. Ukončujem rokovanie. Budeme
52. schôdza NR SR - 2.deň - A. dopoludnia
Dátum: 2026-05-27
Poslanec: Sabo, Michal 
Druh vystúpenia: Vystúpenie s faktickou poznámkou

Len my tomu nerozumieme, lebo veď koalícia už rôznym spôsobom odmenila ľudí, ktorí podporili Pellegriniho pred voľbami. René Rendy spieva o vodičke na protidrogovej roadshow. Koľko má za jedno vystúpenie? 4000? Dobre si spomínam? Attila Végh dostal zaplatené za to, že sa v maskáčoch s puškou naháňal s prezidentom zase. Mňa by fakt vôbec neprekvapilo, keby napríklad taká Dominika Cibulková, keď bude mať druhú svadbu, ona by určite chcela, aby ju oddával Peter Pellegrini. Veď oni sa majú radi, sú kamaráti. Možno je to jej prianie. V poriadku. A beriem aj to, že určite sú ľudia na Slovensku, ktorí by chceli, aby ich Pellegrini sobášil. Lebo to bude svadba, ktorá nebude o mladomanželoch, ale zaznejú prezidentské fanfáry. Vtom prichádza Péter v smokingu s veľkým motýlikom. Paráda. Akože možno, chápem, možno to je niekoho sen, možno po tom niekto túži. Chápem. Ale dobrá otázka, Zuzka, ako to bude fungovať? Ja som sa včera pýtal, či vznikne mailová adresa plesobashi@prezident.sk, kde sa ľudia budú hlásiť, alebo ja neviem, že vznikne nové detašované pracovisko pred kanceláriou prezidenta, sobášny úrad? A potom, čo bude, veľké televízne žrebovanie, Instagram live, že koho zosobáši Pellegrini, alebo ja neviem, že bude z toho reality show spin-off Ruže pre nevestu. Ako sa to bude volať? Nevesta pre Peleho? Tak ďakujem, no nič. A ja si myslím, že prezident Pellegrini má dohliadať na legislatívny proces, na to, či zákony prechádzajú cez MPK, ako sú vyhodnocované, aké prílepky tu sú v tomto pléne alebo nie sú, viac sú ako nie sú, množstvo ďalších povinností, ktoré má zastávať prezident Pellegrini. Určite jeho prvou a najdôležitejšou povinnosťou nie je sobášiť v sobotu dopoludnia. Prepáčte, naozaj, vráťme sa trošku naspäť na zem, hej? Pani poslankyňa Števulová, nech sa páči.
52. schôdza NR SR - 2.deň - A. dopoludnia
Dátum: 2026-05-27
Poslanec: Sabo, Michal 
Druh vystúpenia: Vystúpenie s faktickou poznámkou

Pani kolegyňa Turčanová. Druhý deň schôdze, hej? Druhý deň schôdze predtým, ako sa tento parlament rozbehne, nakoľko ide na tri mesiace na prázdniny a my tu riešime, či bude môcť sobášiť prezident Pellegrini alebo poslanci Národnej rady Slovenskej republiky. Tí poslanci, ktorí tu majú sedieť a rokovať o reštarte ekonomiky, ktorá nám tu zomiera, o tých šialených poplatkoch v ambulanciách, o tom, v akej situácii žijú jednorodičovské domácnosti, ale aj, ako ste povedali, ako urobiť výživné funkčnejšie? Nie, koalícia si predradila práve toto ako najdôležitejší problém republiky. Kto bude môcť sobášiť? A navyše ešte si dnes aj zrušila hlasovanie, aby tu nemuseli sedieť, lebo deň tu boli, tak ich to asi zmohlo. Nie sú tu a my riešime, či Pellegrini bude môcť sobášiť. A ten teraz, akože ja chápem, že princ Krasoň z paláca má rád načančané ceremónie, hej, ale také státisícové. Ja teda mám veľkú fantáziu, ale kto si môže dovoliť takú svadbu, že to bude dosť dobré pre Peleho? Lebo to bude mastné. Ale teraz normálne, že urobme za tým čiaru. Dnes tu mladí ľudia zbierali v zbierke pre detské kardiocentrum. Každý deň nám chodí nejaká žiadosť o príspevok cez Donio. Tam niekto potrebuje peniaze, tam niekto potrebuje peniaze. Čo je väčšie memento toho, v akom stave je táto republika? Ako sa nám tu všetko rozpadá pod rukami a my riešime, či Pellegrini bude môcť sobášiť. Akože, fakt, na mňa je hanba.
52. schôdza NR SR - 1.deň - B. popoludní
Dátum: 2026-05-26
Poslanec: Sabo, Michal 
Druh vystúpenia: Vystúpenie s faktickou poznámkou

Lucia, podpisujem pod tvoju víziu alebo celkovo pod tú myšlienku, že bol by som rád, keby tento parlament nediskriminoval, respektíve vláda Slovenskej republiky nediskriminovala. A namiesto toho, že tu riešime, kto má to privilégium sobášiť, by sme riešili, aby mali to privilégium sa zosobášiť všetci na Slovensku, ale nielen zosobášiť sa, ale by napríklad mali možnosť aj ľudia, ktorí sa nechcú zosobášiť, uzavrieť registrované partnerstvo, lebo veď nie všetci chcú vstúpiť do stavu manželského, ale zároveň nemajú možnosť sa právne ošetriť a teraz nehovorím iba o rovnopohlavných pároch, ale aj o heterosexuálnych pároch, dvojiciach. Ale zároveň sa zamýšľam nad tým, že keď teda tento návrh zákona prejde a bude mať možnosť napríklad sobášiť prezident Slovenskej republiky, že ako to bude fungovať, lebo tak nie všetci majú telefónne číslo alebo priamy kontakt na prezidenta a keď si niekto zaujme, že chce mať, aby ma zosobášil prezident Slovenskej republiky, takže ako to bude fungovať, čo bude mailová adresa pelesobashi@prezident.sk alebo akože ako to bude fungovať, že, že čím si teraz pomôžeme. A ja, keď počujem aj túto diskusiu, aj všetko, čo sme tu dnes riešili, ja mám pocit, že tento parlament sa normálne už zmenil na simuláciu, že keby George Orwell ešte žil a dnes celý deň keby sedel na balkóne, tak ja vám garantujem, že by nabral inšpiráciu na ďalší nový bestseller. Toto je jeden absurdistán. Tam vonku ľudia, ktorí počítajú každý jeden cent, každé euro od výplaty do výplaty a my tu riešime, či Pellegrini bude sobášiť alebo nebude sobášiť. Just wow. Fakt. A prorastové opatrenia kde, hej? Keď už sme pri tom. S reakciou pani